**«Տեներիֆե»** (իսպ.՝ Club Deportivo Tenerife), իսպանական ֆուտբոլային ակումբ Սանտա Կրուս դե Տեներիֆե քաղաքից, որը հանդես է գալիս Սեգունդայում։ Հիմնադրվել է 1912 թվականին։ Կանարյան կղզիների բազմակի չեմպիոն և տարբեր տարածաշրջանային գավաթների հաղթող, կղզեխմբի ամենահայտնի թիմերից մեկը։ Ակումբի պատմության լավագույն շրջանները կարելի է համարել 1992/93 մրցաշրջանը, երբ «Տեներիֆեն» հինգերորդ տեղն էր զբաղեցնում Պրիմերայում, հասել էր Թագավորական գավաթի կիսաեզրափակիչ, որը թույլ տվեց նրան 1993/94 մրցաշրջանում առաջին անգամ մասնակցել ՈւԵՖԱ գավաթին, և 1996/97 մրցաշրջանում Տեներիֆեն հասել է ՈւԵՖԱ-ի գավաթի կիսաեզրափակիչ։ Տնային խաղերը անցկացնում է «Հելիոդորո Ռոդրիգես Լոպես» մարզադաշտում, որը տեղավորում է մոտ 22 824 հանդիսատես։

Պատմություն
-----------

### Ծագումից մինչև ժամանակակից դարաշրջան (1912-1989)

«Նասիոնալ Մադեյրո» ակումբի և «Տեներիֆեի» միջև խաղը 1925 թվականին․
Հիմնադրվել է 1912 թվականի նոյեմբերի 21-ին որպես «Սպորտինգ Տեներիֆե»՝ կղզու մի քանի ֆուտբոլային ակումբների միաձուլման արդյունքում։ «Սպորտինգ Տեներիֆեն» երեք անգամ անընդմեջ դարձավ Կանարյան կղզիների չեմպիոն՝ 1914, 1915 և 1916 թվականներին, որից հետո ոչ մի այլ թիմ չկարողացավ հասնել այդ հաջողությանը։ Հայտնի է, որ 1915 թվականին «Սպորտինգ Տեներիֆեն» այցելել է Անդալուզիա, որտեղ հաղթել է «Սևիլիային» և «Կադիսին»։ 1922 թվականին ակումբում փոխվել է ղեկավարությունը, իսկ թիմի անունը փոխվել է «Դեպորտիվո Տեներիֆե»։ Հատկանշական մանրուքն այն է, որ մինչև 2008 թվականը 1922 թվականը համարվում էր ակումբի ծննդյան տարեթիվը։ Այս փաստը բարկություն էր առաջացնում շատ պատմաբանների մոտ, մինչև 2008 թվականին «Տեներիֆեի» ղեկավարությունը ստեղծեց հատուկ հանձնաժողով, որի նպատակն էր վերջ դնել բոլոր տարաձայնություններին։ Հետաքննության արդյունքների հիման վրա հանձնաժողովը թիմի ծննդյան տարի է ճանաչել 1912 թվականը։ 1925 թվականին թիմը տեղափոխվում է «Էլիոդոր Ռոդրիգես Լոպես» մարզադաշտ, որը մինչ օրս հանդիսանում է ակումբի տնային ասպարեզը։

Չնայած 1928 թվականին Լա Լիգայի մեկնարկին՝ «Դեպորտիվո Տեներիֆեն» տարածաշրջանային մակարդակով խաղում էր դեռևս մի քանի տասնամյակ։ Ակումբը բազմիցս դարձել է Կանարյան կղզիների չեմպիոն, ինչպես նաև տարածաշրջանային տարբեր գավաթների սեփականատեր։ Երկրորդ համաշխարհային պատերազմի տարիներն ու հետպատերազմյան տարիները լուրջ փորձություն էին «Դեպորտիվո Տեներիֆեի» համար։ Ակումբը մի քանի անգամ հայտնվել է լուծարման եզրին՝ հազիվ խուսափելով վատագույնից։ Սեգունդա դուրս գալու առաջին հնարավորությունը «Դեպորտիվո Տեներիֆեն» ստացել է 1950 թվականին, սակայն կարողացել է դուրս գալ միայն 1953 թվականին։

Պրիմերայում «Դեպորտիվո Տեներիֆեն» իր նորամուտը նշել է 1961 թվականին, սակայն առաջին մրցաշրջանի արդյունքներով վերադարձել է Սեգունդա։ 1968 թվականին, մի քանի անհաջող տարիներից հետո, ակումբը տեղափոխվում է Սեգունդա Բ։ Շարունակելով անհաջողություններ կրել, «Դեպորտիվո Տեներիֆեին», այնուամենայնիվ, 1971 թվականին հաջողվում է վերադառնալ Սեգունդա և մնալ այնտեղ մինչև 1978 թվականը։ 1983 թվականին, ակումբի նախագահ Պեպե Լոպեսի ջանքերով, ակումբը վերադառնում է Սեգունդա, որտեղ 3 անորոշ մրցաշրջաններից հետո կրկին իջնում է աստիճանակարգում։

1986 թվականին «Դեպորտիվո Տեներիֆեն» ընդունում է նոր նախագահ Հավիեր Պերեսին։ Այս պահին թիմը հանդես է գալիս Սեգունդա Բ-ում և ունի 320 միլիոն պեսետ խոշոր պարտք։ Պերեսը թիմի հետ աշխատանքի է ներգրավում Մարտին Մարերոյին, և նրան հաջողվում է թիմը դուրս բերել Սեգունդա 1986/87 մրցաշրջանի արդյունքներով։ Այս հաջողության ուշագրավ դետալը ակումբի 21-խաղյա անպարտելի շարքն էր:

Յուպ Հայնկեսի գլխավորությամբ ակումբն աննախադեպ հաջողությունների հասավ ՈՒԵՖԱ գավաթում։
### Ոսկե տարիներ (1989-1999)

Երկար 27 տարիներից հետո «Տեներիֆեն» 1989/90 մրցաշրջանում ներխուժեց Պրիմերա։ Առաջին տարիներին, ցույց տալով ոչ լավագույն արդյունքները, ակումբը հաճախ էր կարողանում փրկվել անկման գոտուն մոտ լինելուց, սակայն 1992/93 մրցաշրջանը շատ բան փոխեց։ Խորխե Վալդանոյի գլխավորությամբ «Տեներիֆեն» հասել է պատմության մեջ իր ամենաբարձր արդյունքին՝ 5-րդ տեղը։ Նույն մրցաշրջանում ակումբը հասնում է նաև Թագավորական գավաթի կիսաեզրափակիչ՝ իր համար սահմանելով ևս մեկ պատմական գագաթնակետ։ Այս հաջողությունը «Տեներիֆեին» հնարավորություն է տալիս իր նորամուտը նշել ՈՒԵՖԱ գավաթում 1993/94 մրցաշրջանում, որտեղ, շրջանցելով ֆրանսիական «Օսերին» և հունական «Օլիմպիակոսին», չնայած իտալացիների նկատմամբ 2:1 հաշվով տնային հաղթանակին՝ նա դուրս մնաց 1/16-րդ փուլից իտալական «Յուվենտուսի» դեմ խաղում։ 1995/96 մրցաշրջանի վերջում խաղացող Խուան Անտոնիո Պիցին նվաճեց Պիչիչիի գավաթը։ 1996 թվականին Յուփ Հայնքեսի ղեկավարությամբ ակումբը առաջնության արդյունքներով կրկին զբաղեցնում է 5-րդ տեղը։ 1996/97 մրցաշրջանում «Տեներիֆեն» սկսում է ևս մեկ արշավ ՈւԵՖԱ գավաթի համար, սակայն մրցաշարի կիսաեզրափակիչում զիջում է գերմանական «Շալկե 04-ին»։

### Վերադարձ Սեգունդա (1999-ից)

Ռոմել Ֆերնանդեսի հիշատակի պատը․
Իսպանական ֆուտբոլի էլիտայում 10 մրցաշրջան անընդմեջ անցկացնելուց հետո «Տեներիֆեն» կրկին վերադառնում է Սեգունդա։ Դրան մեծապես նպաստել է ակումբի ղեկավարության ոչ նպատակահարմար ֆինանսական քաղաքականությունը, մասնավորապես Դոմինգուշ Պասյենսայի ներգրավումը, որը «Տեներիֆեի» պատմության ամենաթանկ խաղացողն է, ինչպես նաև Վիդմարի և Անդերսոնի նման ֆուտբոլիստների ստորագրումը։ 2001 թվականի հունիսի 17-ին, երկու տարի Սեգունդայում անցկացվելուց հետո, Ռաֆա Բենիտեսին հազիվ է հաջողվում ապահովել «Տեներիֆեի» Պրիմերա դուրս գալը փլեյ-օֆֆի միջոցով։ Ակումբում իր աշխատանքը ավարտելուց հետո Բենիտեսը գործերը հանձնում է Մել Պերեսին, որի ղեկավարությամբ ակումբը ծայրահեղ անհաջող է սկսում ելույթներ ունենալ Պրիմերայում։ Շուտով ճգնաժամը խորանում է, և 2002 թվականին Պերեսին մարզչի պաշտոնում փոխարինում է Խավիեր Կլեմենտեն, որը նույնպես անզոր էր Տեներիֆեի անկումը կանգնեցնելու փորձերում։ 2001/02 մրցաշրջանի վերջում Տեներիֆեն իջավ Սեգունդայի լիգա, իսկ մրցաշրջանն ինքնին նշանավորվեց ակումբի երկրպագուների և խաղացողների միջև թշնամությամբ։ Իր աթոռը կորցնում է նաև ակումբի նախագահ Խավիեր Պերեսը, որը զբաղեցնում էր այն 1986 թվականից։

2005 թվականը ակումբը դիմավորում է 54 մլն եվրո պարտքով։ Թիմի ներսում լուրջ անկայունությունը գրեթե չի ավարտվում «Տեներիֆեի» համար Սեգունդա Բ-ի անկմամբ։ Ակումբի նախագահ Վիկտոր Պերես Ասկանիոն հրաժարական է տալիս 2006 թվականին։ Այս տարին նշանավորվել է լուրջ սկանդալով, որի մեջ Տեներիֆեն ներքաշվել է կղզու մի շարք գործարարների և քաղաքական գործիչ Պաուլինո Ռիվերոյի գործունեության պատճառով, ովքեր մեղադրվում էին շահամոլության, կոռուպցիայի և ակումբի քողի տակ բիզնես անելու փորձերի մեջ։ Ակումբի նոր նախագահ է դառնում գործարար Միգել Կոնսեպսիոնը, իսկ Տեներիֆեն նրա ժամանումով որոշակի տնտեսական կայունություն է ձեռք բերում։ Կոնսեպսիոնին հաջողվում է կրճատել ակումբի պարտքը մինչև 30 մլն եվրո, ինչը սկզբում չէր առաջացնում հասարակության հատուկ կասկածներ, մինչև որ հայտնվեցին առաջին լուրերը հողի վաճառքի հետ կապված շահարկումների մասին, ինչը կրկին քննադատության առիթ դարձավ ակումբի ղեկավարության նկատմամբ՝ լրագրողներից մինչև քաղաքական կուսակցություններ։

Սեգունդայում մի քանի տարի անցկացնելուց հետո 2008/09 մրցաշրջանի արդյունքներով «Տեներիֆեին» հաջողվում է կրկին վերադառնալ Պրիմերա, ակումբի երկրպագուները Լա Լիգայի ղեկավարությունից ստանում են մրցաշրջանի լավագույն երկրպագուների մրցանակ։ ակայն կրկին ակումբի ներսում սխալ քաղաքականությունը, ինչպես նաև նախկինի պես առկա պարտքերը տանում են «Տեներիֆեին» հերթական արագ ձախողման, ակումբը կրկին իջնում է Սեգունդա։ 2010/11 մրցաշրջանի ընթացքում ակումբի ղեկավարությունը մեծ ռեսուրսներ է հատկացրել ակումբի սպորտային տնօրեն Օլտրային՝ Պրիմերա վերադառնալու համար։ Այս ուղղությամբ նրա գործունեությունը մեծ քննադատություն է առաջացնում երկրպագուների կողմից։ Մրցաշրջանի սկիզբը, որը սկսվեց մի շարք լուրջ ձախողումներով ինչպես առաջնությունում, այնպես էլ գավաթում, հանգեցրեց «Տեներիֆե» մարզիչ Գոնսալո Արկոնադայի հրաժարականին։ Շուտով նրան ժամանակավորապես փոխարինել է պահեստային մարզիչ Ալֆրեդո Մերինոն, մինչև Խուան Կառլոս Մանդիան ստացավ իր նշանակումը՝ նույնպես չցուցադրելով ակնկալվող արդյունքները։ Փորձելով հանգստացնել երկրպագուներին, ակումբը հեռացնում է Օլտրային իր պաշտոնից՝ նշանակելով Խուանխո Լորենսոյին «Տեներիֆեի» նոր մարզական տնօրեն։ Ընդունելով ակումբը դուրս գալուց փրկելը, Խուանխո Լորենսոն շուտով հեռացնում է Մանդիային, քանի որ մասնագետը չի կարողացել արդարացնել նոր մարզական տնօրենի վստահությունը։ Անտոնիո Տապիան վարձվում է որպես մարզիչ, բայց նա նույնպես չի կարողանում փրկել «Տեներիֆեին» Սեգունդա Բ-ում անկումից։

2011/12 մրցաշրջանում, չնայած ներքին անկայունությանը և մի շարք մարզիչների փոփոխությանը, «Տեներիֆեին» հաջողվում է զբաղեցնել 2-րդ տեղը իր խմբում և դուրս գալ փլեյ-օֆֆ, որտեղ մի շարք հաջողություններից հետո նա հեռացվել է «Պոնֆերադինայի» դեմ խաղում։ Այս մրցաշրջանում երկրպագուները անհավանական նվիրվածություն և աջակցություն են ցուցաբերել իրենց թիմին դժվար պահերին։ 2012/13 մրցաշրջանում ակումբը գլխավորում է Ալվարո Սերվերան։ «Տեներիֆեին» կրկին հաջողվում է դուրս գալ փլեյ-օֆֆ, և իր արդյունքներով կվերադառնալ Սեգունդա։ Չնայած Սեգունդայում հերթական փուլի լավ սկիզբին, 2014/15 մրցաշրջանում ակումբը մոտ էր Սեգունդա Բ-ից դուրս գալուն։

2016/17 մրցաշրջանում Տեներիֆեն դուրս եկավ փլեյ-օֆֆի եզրափակիչ Պրիմերայի ուղեգիր նվաճելու իրավունքի համար, բայց միայն «Խետաֆեի» հետ նվազագույն հաշվով կորցրեց էլիտար դիվիզիոնի ուղեգիրը։

Ձեռքբերումներ
-------------

**Ազգային**

* **Սեգունդա Դիվիզիոնի հաղթող**
	+ **Չեմպիոն․** 1960/61
* **Իսպանիայի գավաթ**
	+ **Կիսաեզրափակիչի մասնակից․** 1993/94

**Տեղական**

Հելիոդորո Ռոդրիգես Լոպեսի գավաթը
* **Կակարյան կղզիների հաղթող**
	+ **Չեմպիոն (8)․** 1914, 1915, 1916, 1932, 1940, 1941, 1942, 1943
	+ **Վիցե-չեմպիոն (9)․** 1912, 1913, 1917, 1919, 1923, 1924, 1929, 1930, 1946.
* **Կանարյան կղզիների գավաթ**
	+ **Հաղթող (3)․** 2013, 2015, 2016.
	+ **Ֆինալիստ (3)․** 2012, 2014, 2017.
* **Հելիոդորո Ռոդրիգես Լոպեսի գավաթ**
	+ **Հաղթող (2)․** 1951, 1954.

**Միջազգային**

* ՈՒԵՖԱ Եվրոպայի լիգա
	+ **Կիսաեզրափակիչի մասնակից․** 1997

**Անհատական**

* **Պիչիչի մրցանակ (Պրիմերա)**
	+ Խուան անտոնիո Պիցցի․ 1995/96
* **EFE մրցանակ**
	+ Ռոմել Ֆերնանդես․ 1990/91
* **EFE մրցանակ**
	+ Ֆերնանդո Ռեդոնդո․ 1990

Մարզադաշտ
---------

Էստադիո Ռոդրիգես Լոպեսը Տեներիֆե-Ռեալ Սոսյեդադ հանդիպման ժամանակ (2008)
*Heliodoro Rodríguez López*, պատկանում է Կաբիլդո դե Տեներիֆին։ Այն ունի 24,000 նստատեղ։ Մարզադաշտի երկարությւոնը 107 մետր է, իսկ լայնությունը՝ 70 մետր, և այն Կանարյան կղզիների ամենամեծ մակերեսով մարզադաշտն է։

Մասնակցություն եվրոգավաթին
--------------------------

| Մրցաշրջան | Առաջնություն | Ռաունդ | Երկիր | Ակումբ | Տան դաշտ | Մրցակցի դաշտ | Ընդհանուր հաշիվ |
| --- | --- | --- | --- | --- | --- | --- | --- |
| 1993/94 | ՈՒԵՖԱ գավաթ | 1/64 | Ֆրանսիա Ֆրանսիա | Օսեր ՖԱ | 2:2 | 1:0 | 3:2 |
| 1/32 | ՀունաստանՀունաստան | Օլիմպիակոս | 2:1 | 3:4 | 5:5 |
| 1/16 | Իտալիա Իտալիա | Յուվենտուս | 2:1 | 0:3 | 2:4 |
| 1996/97 | ՈՒԵՖԱ գավաթ | 1/64 | Իսրայել Իսրայել | Մեկաբի | 3:2 | 1:1 | 4:3 |
| 1/32 | Իտալիա Իտալիա | Լացիո | 5:3 | 0:1 | 5:4 |
| 1/16 | Նիդերլանդներ Հոլանդիա | Ֆեյենոորդ | 0:0 | 4:2 | 4:2 |
| 1/4 | Դանիա Դանիա | Բրոնդբյու | 0:1 | 2:0 | 2:1 |
| 1/2 | Գերմանիա Գերմանիա | Շալկե 04 | 1:0 | 0:2 | 1:2 |

Կանարյան դերբի
--------------

Իսպանական ֆուտբոլային քարտեզի բավականին հայտնի դերբիներից մեկը Կանարյան կղզիների կղզեղմբի երկու ուժեղագույն թիմերի՝ «Տեներիֆեի» և «Լաս Պալմասի» միջև է։ Չնայած այն հանգամանքին, որ «Տեներիֆեն» շատ ավելի հին է և տարածաշրջանային մակարդակով ոչ միայն ավելիին է հասել, այլև ստեղծել է կղզեխմբի ֆուտբոլային պատմությունը, ազգային մակարդակով «Լաս Պալմասը» մի փոքր առաջ է գնացել՝ ապացուցելով, որ արժանի մրցակից է Կանարյան կղզիների լավագույն թիմ համարվելու իրավունքին։

**Լա Լիգա**

|  |  | Լաս Պալմաս-Տեներիֆե | Տեներիֆե - Լաս Պալմաս |
| --- | --- | --- | --- |
| **Մրցաշրջանփ** | **Դիվիզիոն** | **Դատա** | **Մարզադաշտ** | **Հաշիվ** | **Հաճախելիություն** | **Դատա** | **Մարզադաշտ** | **Հաշիվ** | **Հաճախելիություն** |
| 1949-50 | Սեգունդա | ? | Ինսուլար | **1 - 0** |  | ? | Հելիոդորո Ռոդրիգես Լոպես | **1 - 2** |  |
| 1953-54 | Սեգունդա | ? | Ինսուլար | **1 - 1** |  | ? | Հելիոդորո Ռոդրիգես Լոպես | **0 - 0** |  |
| 1960-61 | Սեգունդա | ? | Ինսուլար | **0 - 0** |  | ? | Հելիոդորո Ռոդրիգես Լոպես | **1 - 0** |  |
| 1960-61 | Սեգունդա | ? | Ինսուլար | **0 - 1** |  | ? | Հելիոդորո Ռոդրիգես Լոպես | **0 - 1** |  |
| 1963-64 | Սեգունդա | ? | Ինսուլար | **1 - 0** |  | ? | Հելիոդորո Ռոդրիգես Լոպես | **1 - 1** |  |
| 1983-84 | Սեգունդա | ? | Ինսուլար | **0 - 2** |  | ? | Հելիոդորո Ռոդրիգես Լոպես | **0 - 0** |  |
| 1984-85 | Սեգունդա | ? | Ինսուլար | **1 - 0** |  | ? | Հելիոդորո Ռոդրիգես Լոպես | **0 - 0** |  |
| 1988-89 | Սեգունդա | ? | Ինսուլար | **2 - 2** |  | ? | Հելիոդորո Ռոդրիգես Լոպես | **3 - 1** |  |
| 1999-2000 | Սեգունդա | 21 Օգոստոս 1999 | Ինսուլար | **2 - 0** |  | 16 Հունվար 2000 | Հելիոդորո Ռոդրիգես Լոպես | **1 - 2** |  |
| 2000-01 | Սեգունդա | 18 Նոյեմբեր 2000 | Ինսուլար | **0 - 1** |  | 21 Ապրիլ 2001 | Հելիոդորո Ռոդրիգես Լոպես | **2 - 0** |  |
| 2001-02 | Պրիմերա | 5 Մայիս 2002 | Ինսուլար | **0 - 1** |  | 22 Դեկտեմբեր 2001 | Հելիոդորո Ռոդրիգես Լոպես | **1 - 3** |  |
| 2002-03 | Սեգունդա | 25 Հունվար 2003 | Ինսուլար | **1 - 0** |  | 21 Հունիս 2003 | Հելիոդորո Ռոդրիգես Լոպես | **0 - 0** |  |
| 2003-04 | Սեգունդա | 4 Հոկտեմբեր 2003 | Գրան-Կանարիա | **1 - 1** | 21,925 | 7 Մարտ 2004 | Հելիոդորո Ռոդրիգես Լոպես | **2 - 0** | 22,32 |
| 2006-07 | Սեգունդա | 21 Հոկտեմբեր 2006 | Գրան-Կանարիա | **0 - 0** | 20,264 | 24 Մարտ 2007 | Հելիոդորո Ռոդրիգես Լոպես | **3 - 1** | 18,302 |
| 2007-08 | Սեգունդա | 5 Ապրիլ 2008 | Գրան-Կանարիա | **1 - 1** | 29,132 | 3 Նոյեմբեր 2007 | Հելիոդորո Ռոդրիգես Լոպես | **2 - 2** | 17,693 |
| 2008-09 | Սեգունդա | 22 Նոյեմբեր 2008 | Գրան-Կանարիա | **0 - 1** | 26,161 | 25 Ապրիլ 2009 | Հելիոդորո Ռոդրիգես Լոպես | **2 - 0** | 21,647 |
| 2010-11 | Սեգունդա | 4 Հունիս 2011 | Գրան-Կանարիա | **1 - 0** | 22,032 | 23 Հունվար 2011 | Հելիոդորո Ռոդրիգես Լոպես | **1 - 1** | 20,275 |
| 2013-14 | Սեգունդա | 10 Մայիս 2014 | Գրան-Կանարիա | **1 - 0** | 31,123 | 4 Դեկտեմբեր 2013 | Հելիոդորո Ռոդրիգես Լոպես | **3 - 0** | 18,040 |
| 2014-15 | Սեգունդա | 1 Մարտ 2015 | Գրան-Կանարիա | **1 - 1** | 28,032 | 28 Սեպտեմբեր 2014 | Հելիոդորո Ռոդրիգես Լոպես | **2 - 1** | 17,064 |
|

**Թագավորական գավաթ**

Ընդհանուր 19 հանդիպում, որից 6-ն ավարտվել է ոչ-ոքի, մնացածը.

* «Տեներիֆե» - 3 հաղթանակ
* «Լաս Պալմաս» - 10 հաղթանակ

**Կանարյան կղզիների գավաթ**

| Տարեթիվ | Հաղթող | Ֆինալիստ | 1-ին հանդիպում | 2-րդ հանդիպում |
| --- | --- | --- | --- | --- |
| Հաշիվ | Հճխ․ | Դաշտ | Հաշիվ | Հճխ․ | Դաշտ |
| 2011 | **Լաս Պալմաս** | Տեներիֆե | **3 - 0** | 7,332 | ԼՊ | **0 - 1** | 5,952 | ՏՖ |
| 2012 | **Լաս Պալմաս** | Տեներիֆե | **0 - 0**  | 2,382 | ՏՖ | **1 - 0** | 5,832 | ԼՊ |
| 2013 | **Տեներիֆե** | Լաս Պալմաս | **2 - 0**  | 4,630 | ՏՖ | **0 - 0**  | 9,540 | ԼՊ |
| 2014 | **Լաս Պալմաս** | Տեներիֆե | **0 - 2** | 5,990 | ՏՖ | **2 - 0** | 12,291 | ԼՊ |
| 2015 | **Տեներիֆե** | Լաս Պալմաս | **1 - 0**  | 4,325 | ՏՖ | **0 - 1**  | 12,023 | ԼՊ |
| 2016 | **Տեներիֆե** | Լաս Պալմաս | **0 - 1**  | 7,000 | ԼՊ | **0 - 1** | 6,557 | ՏՖ |
|

Ակումբի կազմ
------------

*2022 թվականի փետրվարի 10-ի դրությամբ։* Աղբյուր․ Խաղացողների ցանկ transfermarkt.com-ում

| № | Խաղացող | Երկիր | Ծննդյան թիվ | Նախկին ակումբ |
| --- | --- | --- | --- | --- |
| Դարպասապահներ |
| 1 | Խուան Սորիանո | Իսպանիա | 23 Օգոստոս 1997 | Իսպանիա Սևիլիա |
| 13 | Դանի Էրնանդես | Վենեսուելա | 21 Հոկտեմբեր 1985 | Իսպանիա Վալյադոլիդ |
| Պաշտպաններ |
| 3 | Ալեքս Մունիոս | Իսպանիա | 30 Հուլիս 1994 | Իսպանիա Ռեալ Սարագոսա |
| 4 | Խոսե Լեոն | Իսպանիա | 3 Փետրվար 1995 | Իսպանիա Ալկորկոն |
| 14 | Կառլոս Ռուիս | Իսպանիա | 20 Հուլիս 1983 | Իսպանիա Պոնֆերրադինա |
| 15 | Կառլոս Պոմարես | Իսպանիա | 5 Դեկտեմբեր 1992 | Իսպանիա Ալկորկոն |
| 21 | Շակ Մուր | Ամերիկայի Միացյալ Նահանգներ | 2 Նոյեմբեր 1996 | Իսպանիա Ատլետիկո Լևանտե |
| 22 | Ժերեմի Մելո | Ֆրանսիա | 28 Մարտ 1994 | Ֆրանսիա Գենգան |
| 23 | Նիկոլա Շիպչիչ | Չեռնոգորիա | 17 Մայիս 1995 | Սերբիա Ռադ |
| Կիսաաշտպաններ |
| 2 | Պաբլո Լարրեա | Իսպանիա | 4 Փետրվար 1994 | Իսպանիա Պոնֆերրադինա |
| 6 | Ալեքս Կորրեդերա | Իսպանիա | 19 Մարտ 1996 | Իսպանիա Բադախոս |
| 8 | Խավի Ալոնսո | Իսպանիա | 1 Օգոստոս 1998 | Ակումբի սան |
| 10 | Սեմյուել Շաշուա | Անգլիա | 13 | Անգլիա Տոտենհեմ Հոտսպուր |
| 11 | Ալեքս Բերմեխո | Իսպանիա | 11 Դեկտեմբեր 1998 | Իսպանիա Էսպանյոլ Բ |
| 12 | սերխիո Գոնսալես | Իսպանիա | 14 Մայիս 1997 | Իսպանիա Կադիս |
| 16 | Այտոր Սանս Ավագ | Իսպանիա | 13 Սեպտեմբեր 1984 | Իսպանիա Օվիեդո |
| 17 | Մաթիաս Նաուել | Իսպանիա | 22 Նոյեմբեր 1996 | Հունաստան Օլիմպիակոս |
| 19 | Ռուբեն Դիես | Իսպանիա | 18 Օգոստոս 1993 | Իսպանիա Կաստելիոն |
| 24 | Միչել Էրերրո | Իսպանիա | 29 Հուլիս 1988 | Իսպանիա Վալյադոլիդ |
| Հարձակվողներ |
| 7 | Մարիո Գոնսալես | Իսպանիա | 25 Փետրվար 1996 | Պորտուգալիա Բրագա |
| 9 | Էլադի Սորիլիա | Իսպանիա | 13 Հուլիս 1990 | Իսպանիա Կարտախենա |
| 18 | Էնրիկ Գալիեգո | Իսպանիա | 12 Սեպտեմբեր 1986 | Իսպանիա Օսասունա |
| 20 | Անդրես Մարտին | Իսպանիա | 11 Հուլիս 1999 | Իսպանիա Ռայո Վալյեկանո |
| 27 | Էթիան Գոնսալես | Իսպանիա | 6 Հունիս 2002 | Ակումբի սան |
| 28 | Վիկտոր Մոլյեխո | Իսպանիա | 21 Հունվար 2001 | Իսպանիա Ատլետիկո Մադրիդ |
| Գլխավոր մարզիչ |
|  | Ասիեր Գարիտանո | Իսպանիա | 6 Դեկտեմբեր 1969 | Իսպանիա Լեգանես |

Համազգեստ
---------

### Տան դաշտ

|  |  |  |  |
| --- | --- | --- | --- |
| 




**2019/20**
 | 




**2020/21**
 | 




**2021/22**
 | 




**2023/24**
 |

### Մրցակցի դաշտ

|  |  |  |  |
| --- | --- | --- | --- |
| 




**2019/20**
 | 




**2020/21**
 | 




**2021/22**
 | 




**2023/24**
 |

### Պահեստային

|  |  |  |
| --- | --- | --- |
| 




**2019/20**
 | 




**2020/21**
 | 




**2021/22**
 |

*աղբյուրներ․,*

Ծանոթագրություններ
------------------

1. ↑  "La comisión para investigar la fecha de fundación del club la sitúa en 1912". *eldia.es* (in իսպաներեն). 2010 թ․ նոյեմբերի 5. Արխիվացված է the original 2018 թ․ հունիսի 18-ին. Retrieved 2018 թ․ ապրիլի 24.
2. ↑  "Historial del Tenerife en la UEFA Europa League 1996/97". *UEFA.com*. Արխիվացված է the original 2018 թ․ փետրվարի 3-ին. Retrieved 2018 թ․ ապրիլի 24. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  "Primera División 2001-02". arquero-arba.futbolme.net. Արխիվացված է the original 2017 թ․ հուլիսի 4-ին. Retrieved 2018 թ․ ապրիլի 24. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  "Javier Pérez, el presidente del mejor Tenerife". www.elmundo.es. Արխիվացված է the original 2018 թ․ ապրիլի 12-ին. Retrieved 2018 թ․ ապրիլի 24. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  "Rivero quiere que el CD Tenerife sea su echadero político". *eldia.es* (in իսպաներեն). 2013 թ․ դեկտեմբերի 22. Retrieved 2018 թ․ ապրիլի 24.(չաշխատող հղում)
6. ↑  "El CD Tenerife vende una parcela de la ciudad deportiva y reduce su deuda". *eldia.es* (in իսպաներեն). 2011 թ․ դեկտեմբերի 29. Արխիվացված է the original 2018 թ․ հունիսի 12-ին. Retrieved 2018 թ․ ապրիլի 24.
7. ↑  Tenerife, La Opinión de. "Esteban Mesa: ´La operación de los préstamos no está suficientemente explicada´". Արխիվացված է the original 2018 թ․ հունիսի 12-ին. Retrieved 2018 թ․ ապրիլի 24.
8. ↑  "El CD Tenerife ha reducido su deuda en unos 30 millones en los últimos seis años". *eldia.es* (in իսպաներեն). 2012 թ․ ապրիլի 21. Արխիվացված է the original 2018 թ․ հունիսի 12-ին. Retrieved 2018 թ․ ապրիլի 24.
9. ↑  elEconomista.es. "El CD Tenerife seguirá en Segunda B tras perder con la Ponferradina - EcoDiario.es" (in իսպաներեն). Արխիվացված է the original 2018 թ․ ապրիլի 25-ին. Retrieved 2018 թ․ ապրիլի 24.
10. ↑  20Minutos. "El CD Tenerife vuelve a Segunda tras eliminar a L'Hospitalet". *20minutos.es - Últimas Noticias* (in իսպաներեն). Արխիվացված է the original 2018 թ․ ապրիլի 25-ին. Retrieved 2018 թ․ ապրիլի 24.`{{cite news}}`: CS1 սպաս․ թվային անուններ: authors list (link)
11. ↑  Tenerife, Redacción CD (2014 թ․ հուլիսի 13). "Temporada del CD Tenerife 2014-15, en VAVEL". *VAVEL.com* (in իսպաներեն). Արխիվացված է the original 2018 թ․ ապրիլի 25-ին. Retrieved 2018 թ․ ապրիլի 24.
12. ↑  Tenerife, La Opinión de. ""Quería quedar cuarto porque nuestra afición nos va a dar un plus"". Արխիվացված է the original 2018 թ․ ապրիլի 24-ին. Retrieved 2018 թ․ ապրիլի 24.
13. ↑  cero, radio onda. "Getafe 3 - 1 Tenerife. El Getafe es de primera". *ondacero.es* (in իսպաներեն). Արխիվացված է the original 2018 թ․ ապրիլի 24-ին. Retrieved 2018 թ․ ապրիլի 24.
14. ↑  Alonso, Javier (2015 թ․ հուլիսի 25). "El Heliodoro Rodríguez López cumple 90 años". *VAVEL.com* (in իսպաներեն). Արխիվացված է the original 2018 թ․ ապրիլի 29-ին. Retrieved 2018 թ․ ապրիլի 28.
15. ↑  "Estadio Heliodoro Rodríguez López". *Love Canarias* (in իսպաներեն). Արխիվացված է the original 2016 թ․ հունիսի 29-ին. Retrieved 2018 թ․ ապրիլի 28.
16. ↑  "CD Tenerife". *www.colours-of-football.com*. Արխիվացված է the original 2023 թ․ օգոստոսի 1-ին. Retrieved 2023 թ․ օգոստոսի 1. `{{cite web}}`: Unknown parameter `|deadlink=` ignored (`|url-status=` suggested) (help)
17. ↑  "Tenerife Kit History". *Football Kit Archive* (in անգլերեն). Արխիվացված է the original 2023 թ․ օգոստոսի 1-ին. Retrieved 2023 թ․ օգոստոսի 1. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* Ակումբի պաշտոնական կայք